Петрањско цвеће перунско
Петрањско цвеће перунско,
Перунско цвеће плаветно.
Плаветно цвеће прелепо,
Лепо ми цвати те цвати
Лепше ми данас процвати.
Данаске ћу те узберем
Милога бора закитим
Милога бора Коледа
Коледа брата Перуна,
Колед ми свашто додаје
Највише леба шенице
И с мока бела дебела.

Извор  
М. С. Милојевић. 1869. Песме и обичаи укупног народа србског. Обредне песме. Државна штампарија: Београд. стр. 14. 

Петровданске песме‎